ຍີ່ປຸ່ນ ຊັບຊ້ອນ ຄະນະລັດຖະບານ ຄັ້ງໃໝ່
ນາຍົກຍີ່ປຸ່ນ ຊັບຊ້ອນຄະນະລັດຖະບານ ເພື່ອໃຫ້ໄດ້ຮັບ ການສະໜັບສະໜຸນ ໃນການສະເໜີຂຶ້ນພາສີ.
ນາຍົກລັດຖະມົນຕີຍີ່ປຸ່ນ ທ່ານ Yoshihiko Noda ໄດ້ຊັບຊ້ອນຄະນະລັດຖະບານຂອງ ທ່ານໃນວັນສຸກມື້ນີ້ ໃນຄວາມພະຍາຍາມເພື່ອໃຫ້ໄດ້ຮັບຄວາມສະໜັບສະໜຸນຈາກທຸກໆ ກຸ່ມພາຍໃນພັກ ຕໍ່ແຜນການທີ່ຈະຂຶ້ນພາສີການຂາຍສິນຄ້າຢູ່ໃນປະເທດຍີ່ປຸ່ນ ທ່ານ Noda ໄດ້ຊັບປ່ຽນລັດຖະມົນຕີ 5 ທ່ານຢູ່ໃນຄະນະລັດຖະບານ ແຕ່ຢູ່ໃນ 12 ກະ ຊວງບໍ່ມີການປ່ຽນແປງໃດໆ ຮວມທັງກະຊວງການເງິນແລະກະຊວງການຕ່າງປະເທດ ທ່ານ Naoki Tanaka ຈະເຂົ້າຮັບຕຳແໜ່ງແທນທ່ານ Yasuo Ichikawa ເປັນລັດຖະ ມົນຕີກະຊວງປ້ອງກັນປະເທດໃນຂະນະທີ່ທ່ານ Jin Matsubara ເຂົ້າຮັບຕຳແໜ່ງເປັນ ລັດຖະມົນຕີກິດຈະການຜູ້ບໍລິໂພກ ແທນທ່ານ Kenji Yamaoka ລັດຖະມົນຕີທັງສອງ ທ່ານນີ້ໄດ້ຖືກຕິຕຽນໂດຍພັກຝ່າຍຄ້ານວ່າໃຫ້ຄວາມເຫັນທີ່ບໍ່ເໝາະສົມ ນອກນັ້ນແລ້ວທ່ານ Noda ຍັງໄດ້ແຕ່ງຕັ້ງໃຫ້ທ່ານ Katsuya Okada ອະດີດລັດຖະ ມົນຕີການຕ່າງປະເທດ ທີ່ໄດ້ຮັບການເຄົາລົບນັບຖືຢ່າງກວ້າງຂວາງເປັນຮອງນາຍົກລັດ ຖະມົນຕີນຳດ້ວຍ ເປັນທີ່ຄາດກັນວ່າ ນັກການເມືອງອະວຸໂສທ່ານນີ້ຈະເປັນຜູ້ນຳພາໃນ ການດຳເນີນຄວາມພະຍາຍາມຂອງລັດຖະບານ ເພື່ອຫຼຸດຜ່ອນການຂາດດຸນງົບປະມານ ໃນຈຳນວນມະຫາສານຂອງຍີ່ປຸ່ນໂດຍທຳການປະຕິຮູບລະບົບຄໍ້າປະກັນສັງຄົມແລະພາ ສີຂອງປະເທດ ໂດຍສະເພາະແລ້ວນັ້ນທ່ານ Noda ແມ່ນພວມພະຍາຍາມຫາທາງເພື່ອໃຫ້ພັກຝ່າຍຄ້ານ ໃຫ້ການສະໜັບສະໜຸນ ຕໍ່ແຜນການທີ່ປະຊາຊົນບໍ່ນິຍົມ ຊຶ່ງຈະເພີ່ມພາສີການຂາຍສິນຄ້າ ບໍລິໂພກຂຶ້ນສອງເທົ່າເປັນ 10% ພາຍໃນປີ 2015 ທ່ານໃຫ້ຄຳໝັ້ນສັນຍາວ່າຈະຍື່ນຂໍ້ ສະເໜີດັ່ງກ່າວໃນລະຫວ່າງກອງປະຊຸມສະພາແຫ່ງຊາດທີ່ກຳລັງດຳເນີນຢູ່ໃນເວລານີ້